**Տեխնո** (անգլ.՝ Techno), էլեկտրոնային երաժշտության ժանր, որը սկիզբ է առել Գերմանիայում և հետագայում տարածվել է ամերիկյան պրոդյուսերների կողմից։ Այն բնորոշվում է ձայնի արհեստականությամբ՝ համեմատաբար փոքր թվայնացված ձայնային հատվածի ակտիվ օգտագործման հաշվին՝ շեշտը դնելով մեխանիկական ռիթմերի վրա՝ երաժշտական ստեղծագործության կառուցվածքային տարրերի բազմակի կրկնությամբ։ Հիմնական երաժշտական ժանրերից մեկն է, որը կատարվում է ռեյվերի վրա։

«Տեխնո» տերմինը երբեմն սխալմամբ կիրառվում է էլեկտրոնային երաժշտությունը որպես ամբողջություն նշելու համար։

Պատմություն
-----------

### Ակունքներ (Դետրոյտ)

Համարվում է, որ տեխնոն հայտնագործել է այսպես կոչված «Բելվիլի երրորդությունը»․ «նախաձեռնող»՝ Խուան Աթկինս (անգլ.՝ Juan Atkins, Originator), «նորարար» Դերիք Մեյ (անգլ.՝ Derrick May, Innovator) և «շարժիչ» Քևին Սանդերսոն (անգլ.՝ Kevin Saunderson, Elevator)։ 1980-ական թվականների կեսերին այս երեք աֆրոամերիկացիները՝ Դետրոյթ Բելվիլի միջին դասի արվարձանի քոլեջի ընկերները, ինչպես իրենք են ասում, փորձել են գերմանական Էլեկտրոնային երաժշտություն ստեղծել՝ *Tangerine Dream* և Kraftwerk ոգով՝ ավելի պարային, պիտանի դիջեյների և ակումբների համար։ Փաստացի կարելի է խոսել այն մասին, որ տեխնոն առաջացել է սինտի փոփ, էլեկտրո և հաուս երաժշտության միաձուլումից։

Չնայած այն բանին, որ առաջին տեխնո երգ ընդունված է համարել *Model 500*-ի (Խուան Ատկինսի կեղծանուններից մեկը) «*No UFO’s»-ը՝* թողարկված դեռևս 1985 թվականին, ինքը՝ ժանրը, երկար ժամանակ չի ունեցել կոնկրետ անվանում։ Նախկինում այդ երաժշտությունը անվանում էին նաև պարզապես հաուս և նոր դիսկո, անգամ՝ հիփ-հոփ։ Ժանրը տեխնո անվանումը ստացել է 1988 թվականին Մեծ Բրիտանիայում *«Techno! The New Dance Sound Of Detroit»* ժողովածույի թողարկվելուց հետո երաժշտության և *The Face* և NME ամսագրերում մի շարք հոդվածների շնորհիվ, որտեղ այս երգը գովազդվում էր։ Հետաքրքիր է փաստը, որ այս երգը ի սկզբանե ենթադրվում էր անվանել հենց *«The House Sound Of Detroit»։* Բայց այն երաժշտությունը, որը համապատասխանում էր հաուս անվանը արտադրվել էր Չիկագոյում և հնչում էր այլ կերպ։ Այդ ժամանակ որոշում է ընդունվել գործի դնել տեխնո բառը, որը սկզբունքորեն կիրառվում էր որոշ երաժիշտների կողմից, բայց նախկինում նույնացվում էր ավելի շատ հիփ հոփի հետ։ Այդ երգի հաջողությունը խաղացել է իր դերը՝ տեխնո անունով «նորահայտ» ժանրը ճանաչում է ստացել։ *Mu Music*-ի լրագրողները և տեխնոյի երկրպագուները, որպես կանոն, խստապահանջ չեն այս տերմինի օգտագործման մեջ, հետևաբար, կարելի է հստակ տարբերություն դնել երբեմն իրար նմանվող, բայց հաճախ որակապես տարբեր ոճերի միջև, ինչպիսիք են թիչ հաուսը և տրանսը։

### Համաշխարհային ճանաչում

Եթե ԱՄՆ-ում տեխնո երաժշտությունը միայն անդերգրաունդային երևույթ էր, ապա Մեծ Բրիտանիայում այն երկրի երաժշտական ասպարեզ է դուրս եկել 1980-ական թվականներին։

2014 թվականի դեկտեմբերին Բեռլինի արվեստի համալսարանում սկսվել է դասախոսությունների և համաժողովների շարք «Techno studies։ Էլեկտրոնային պարային երաժշտության գեղագիտություն և պատմագրություն» վերնագրով։ Տեխնոն սկսել են ուսումնասիրել համալսարաններում։

Ստեղծագործությունների օրինակներ
-------------------------------

Ներկայացված բոլոր ֆայլերը MP3 ձևաչափով են և ունեն մեկ րոպե տևողություն*։*

Տեխնո ժանրում ձայնագրված ստեղծագործությունների օրինակներ

* *No UFO’s* — *Model 500* (1985, Metroplex)
* *Strings Of Life* — *Rhythim Is Rhythim* (1987, Transmat)
* *The Bells* — *Jeff Mills* (1997, Purpose Maker)
* *Take A Shot* — *DJ Hell vs Richard Bartz* (1997, Kurbel)
* *Good Life (Re-Edit by Mr. B)* — Killa Productions (2004, K.B. Records Inc.)

Ֆիլմեր տեխնոյի մասին
--------------------

* «Speaking in Code» — ամերիկյան վավերագրական ֆիլմ *Modeselektor*, *Wighnomy Brothers*, *Philip Sherburne*, *Monolake* և *David Day* տեխնո-երաժիշտների մասին։
* «Քառակուսի» — ֆրանկո-ռուսական ֆիլմ տեխնո-դիջեյների մասնագիտության մասին։
* «Berlin Calling» — գերմանական խաղարկային ֆիլմ դիջեյ և կոմպոզիտոր *Ickarus*-ի (Պաուլ Կալկբրեններ) մասին, որը չարաշահում էր թմրանյութերը
* «Sounds Like Techno» – ավստրալիական փաստագրական ֆիլմ տեխնոյի մասին՝ ստեղծված *Australian Broadcasting Corporation* ընկերության կողմից։

Ծանոթագրություններ
------------------

1. ↑  According to Butler (2006:33) use of the term EDM "has become increasingly common among fans in recent years. During the 1980s, the most common catchall term for EDM was *house music*, while *techno* became more prevalent during the first half of the 1990s. As EDM has become more diverse, however, these terms have come to refer to specific genres. Another word, *electronica*, has been widely used in mainstream journalism since 1996, but most fans view this term with suspicion as a marketing label devised by the music industry".
2. ↑  «Music Faze - The Electro House, Dubstep, EDM Music Blog: Electronica Genre Guide»։ 2014 թ․ դեկտեմբերի 20։ Արխիվացված է օրիգինալից 2014 թ․ դեկտեմբերի 20-ին։ Վերցված է 2019 թ․ նոյեմբերի 22
3. ↑  Critzon Michael (2001 թ․ սեպտեմբերի 17)։ «Eat Static is bad stuff»։ *Central Michigan Life*։ Արխիվացված է օրիգինալից 2016 թ․ մայիսի 24-ին։ Վերցված է 2007 թ․ օգոստոսի 12  `|url-status=` պարամետրը գոյություն չունի (օգնություն)
4. ↑  Hamersly Michael (2001 թ․ մարտի 23)։ «Electronic Energy»։ *The Miami Herald*: 6G
5. ↑  Schoemer Karen (1997 թ․ փետրվարի 10)։ «Electronic Eden»։ *Newsweek*։ էջ 60  *Every Monday night, Natania goes to Koncrete Jungle, a dance party on new York's lower East Side that plays a hip, relatively new offshoot of dance music known as drum & bass—or, in a more general way,* techno*, a blanket term that describes music made on computers and electronic gadgets instead of conventional instruments, and performed by deejays instead of old-fashioned bands.*

Արտաքին հղումներ
----------------

* «From the Autobahn to I-94: The Origins of Detroit Techno and Chicago House» Archived 2016-01-28 at the Wayback Machine. — статья об инноваторах техно-музыки
* База техно-лейблов
* Сайт о техно-музыке

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Բրիտանիկա · Մեծ նորվեգական · Universalis · Universalis |
|  |
| Չափորոշչային վերահսկողություն | BNF: 12525027z · GND: 4373273-2 · GTAA: 263110 · LCCN: sh98001102 · NKC: ph224479 |

 |